
regionálne kolo medzinárodnej súťaže výtvarnej tvorivosti detí predškolského veku

Miesto konania:      Kysucké kultúrne stredisko v Čadci
Termín výstavy:      september 2024 
Termín uzávierky:   30. jún 2024

Organizátori:          Žilinský samosprávny kraj
                                  Kysucké kultúrne stredisko v Čadci (ďalej len KKS)

Spoluorganizátori: Mesto Čadca
                                 Kysucká knižnica v Čadci

Poslanie súťaže:  
· Inšpirovať a motivovať detskú výtvarnú tvorivosť a uvedomelé vedenie talentovaných detí predškolského veku
· Vytvárať priestor na prejavenie vlastnej kreativity
· Rozvíjanie tvorivých schopností detí predškolského veku
· Možnosť vyjadriť zážitky a predstavy výtvarným vyjadrovaním

Súťažné kategórie:  I.A kategória: do 6 rokov – materské školy
                                   I. B kategória: do 6 rokov – základné umelecké školy
                                  II.A kategória: 6 – 7 rokov – materské školy
                                  II.B kategória: 6 – 7 rokov – základné umelecké školy

Postupnosť súťaže:  V súťaží nie stanovené poradie umiestnenia. Poradie a vecné ceny pre vybraných ocenených sú rovnocenné. Ocenené práce budú zaradené do XXVI. Medzinárodnej súťaže  výtvarnej tvorivosti deti predškolského veku ŽITNOOSTROVSKÉ PASTELKY 2025. Vecné ceny víťazných prác prináležia ich autorom a nie organizáciám – čiže MŠ, ZUŠ, CVČ a iný.

V rámci súťaže sa budú realizovať: 
1. Zasadnutie odbornej poroty – júl 2024
2. Výber prác do online -katalógu - august 2024
3. Slávnostná vernisáž výstavy, vyhlásenie výsledkov a odovzdanie cien autorom víťazných prác – september 2024

Ceny a diplomy: Hlavnú cenu venuje predsedníčka ŽSK Erika Jurinová
                             Cena primátora mesta Čadca
                             Cena Kysuckého kultúrneho strediska v Čadci
                             Cena Domu kultúry v Čadci

· Výtvarné práce zaslané do súťaže nesmú byť prezentované, prihlásené do inej súťaže 
a taktiež nesmú byť používané na iné účely! 
· Technické podmienky: Výtvarné práce, ktoré budú doručené do súťaže musia mať 
· označenie alebo „popis“, písané počítačom/rukou a na zadnej strane opatrené nálepkou 
s nasledovnými údajmi: meno a priezvisko autora, vek autora, názov diela, adresa odosielajúcej organizácie, meno a priezvisko pedagóga (sú dôležité na prípravu diel určených na výstavu), e-mailová adresa (pre potrebu komunikácie a informovanosti), domáca adresa autora. 
· Prihlásením sa do súťaže zároveň súhlasíte so spracovaním osobných údajov súťažiaceho 
v zmysle§ 13 ods. 1 písm. a) zákona č. 18/2018 Z.z. o ochrane osobných údajov pre potreby ŽOS v oblasti dokumentácie a medializácie podujatia 

Požiadavky na prihlásené výtvarné práce: 
- Minimálny formát výtvarných prác je A/3 
- Technika: kresba, maľba 
- Téma: ľubovoľná
- Počet prác za organizáciu nie je limitovaný
- Jedno dieťa môže poslať aj viac prác 

NEPOSIELAJTE: 
· Menšie formáty (A4, A5)
· Koláže a prelepené obrázky
· Spoločné – kolektívne práce
· ZUŠ práce detí, ktoré sú už žiakmi základných škôl, aj v prípade, že majú 6-7 rokov. 
· Do prác nezaraďujte takzvané rozprávkové postavy z populárnych animovaných či komixových seriálov
Prihlásené práce sa autorom nevracajú.

Kysucké kultúrne stredisko v Čadci ako vyhlasovateľ a hlavný organizátor súťaže si vyhradzuje právo na použitie výtvarných prác prihlásených do súťaže pre kultúrne a osvetové účely. Účastníci súťaže súhlasia dobrovoľne, aby KKS použilo autorské práva súťažiacich, a to bez časového a teritoriálneho obmedzenia.


Koordinátorka súťaže: Mgr. Ľubica Ligocká, lubica.ligocka@vuczilina.sk
                                        mobil: 0902 261 067

Výtvarné práce s označením KYSUCKÉ PASTELKY doručte osobne alebo zašlite poštou na adresu: Kysucké kultúrne stredisko v Čadci, ul. 17. novembra 1258, 022 01 Čadca

